Kvinden mistede herredømmet over sin bil midt i en overhaling på Brønderslevvej vest for Østervrå. - Bilen rullede rundt flere gange, hvorefter den endte i grøften, siger vagtchef ved Nordjyllands Politi, Michael Hæstrup. Den 42-årige kvinde måtte skæres fri af bilen, inden hun blev bragt til Hjørring Sygehus. Kvindens fysiske tilstand efter uheldet er stadig ikke fastlagt, men ifølge vagtchefen er kvinden alvorligt tilskadekommen.

Opsummering:
En 42-årig kvinde blev fredag formiddag hårdt kvæstet, da hun kørte galt i sin bil ved Østervrå.